ประกาศจังหวัดอุดรธานีประกาศจังหวัดอุดรธานีเรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยโคมลอยโคมไฟ โคมควัน หรือวัตถุอื่นใดที่คล้ายคลึงกันขึ้นไปสู่อากาศ เพื่อเป็นการแก้ไขปัญหาความเดือดร้อนและเพื่อป้องกันอันตรายรวมทั้งความเสียหายที่จะเกิดแก่อากาศยานชุมชนและประชาชนจากการจุดและปล่อยหรือกระทำการอย่างใดเพื่อให้โคมลอย โคมไฟ โคมควันหรือวัตถุอื่นใดที่คล้ายคลึงกัน ขึ้นไปสู่อากาศสมควรกำหนดมาตรการป้องกันและแก้ไขปัญหาดังกล่าวเพื่อความสงบเรียบร้อยของบ้านเมืองอาศัยอำนาจตามความในข้อ๒ และข้อ ๓ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน พุทธศักราช ๒๕๕๙จังหวัดอุดรธานีโดยความเห็นชอบร่วมกันของคณะกรมการจังหวัดและสภาวัฒนธรรมจังหวัดจึงกำหนดมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยโคมลอยโคมไฟ โคมควัน หรือวัตถุอื่นใดที่คล้ายคลึงกันดังนี้๑.ห้ามมิให้ผู้ใดจุดและปล่อยหรือกระทำการอย่างใดเพื่อให้โคมลอย โคมไฟหรือวัตถุอื่นใดที่คล้ายคลึงกัน ขึ้นไปสู่อากาศโดยเด็ดขาดสำหรับโคมควันให้กระทำได้ในสถานที่ที่ได้รับอนุญาตจากนายอำเภอท้องที่๒.ผู้ใดจะจัดให้มีสถานที่จุดและปล่อยหรือกระทำการอย่างใดเพื่อให้โคมควันหรือวัตถุอื่นใดที่คล้ายคลึงกันขึ้นไปสู่อากาศ ต้องได้รับอนุญาตจากนายอำเภอ ทั้งนี้ให้ผู้ประสงค์จะขออนุญาตให้ยื่นคำขอต่อนายอำเภอท้องที่ ก่อนวันจุดและปล่อย ไม่น้อยกว่า๑๕ วัน๓. กำหนดระยะเวลาในการจุดและปล่อยโคมควันหรือวัตถุอื่นใดที่คล้ายคลึงกัน๓.๑ให้กระทำได้ในงานประเพณีทอดกฐิน ซึ่งตรงกับวันแรม ๑ ค่ำ เดือน ๑๑ ถึงวันขึ้น ๑๕ค่ำ เดือน ๑๒ ตามปฏิทินจันทรคติไทย โดยให้จุดและปล่อยในช่วงเวลา ๐๘.๐๐ นาฬิกา ถึงเวลา๑๕.๐๐ นาฬิกา๓.๒ให้กระทำได้ในเทศกาลโคมลมลอยฟ้าอำเภอพิบูลย์รักษ์ จังหวัดอุดรธานีโดยให้จุดและปล่อยในช่วงเวลา ๐๘.๐๐ นาฬิกา ถึงเวลา ๑๕.๐๐ นาฬิกา๔. ชนิด ขนาด และจำนวนของโคมควันหรือวัตถุอื่นใดที่คล้ายคลึงกัน ที่จะทำการจุดและปล่อยจะต้องมีขนาดดังนี้๔.๑ตัวโคมต้องทำจากกระดาษว่าว ขนาดกว้าง x ยาว ไม่เกิน ๕๐ x ๗๕ เซนติเมตร/แผ่น ใช้ประกอบโคมจำนวนไม่เกิน ๗๒ แผ่น/โคมปากโคมมีขนาดเส้นผ่าศูนย์กลางไม่น้อยกว่า ๖๐ เซนติเมตร๔.๒สีของกระดาษว่าวห้ามใช้สีฟ้า สีขาว และสีเทา โดยเด็ดขาด๔.๓การจุดและปล่อยต่อ ๑ สถานที่ ใน ๑ วัน ให้การจุดและปล่อยตามข้อ ๓.๑ ไม่เกิน ๑ โคมและการจุดและปล่อยตามข้อ ๓.๒ ไม่เกิน ๙๙ โคม๕.สถานที่จุดและปล่อยโคมควันหรือวัตถุอื่นใดที่คล้ายคลึงกันต้องเป็นไปตามหลักเกณฑ์ดังนี้๕.๑พื้นที่เฝ้าระวังพิเศษ (พื้นที่สีแดง) คือพื้นที่อำเภอเมืองอุดรธานีจังหวัดอุดรธานี ห้ามมีการจุดและปล่อยโดยเด็ดขาด๕.๒พื้นที่อื่นให้กระทำได้เมื่อได้รับอนุญาตจากนายอำเภอท้องที่โดยให้ระบุพื้นที่การจุดและปล่อยโคมควัน หรือวัตถุอื่นใดที่คล้ายคลึงกันให้ชัดเจนถึงขอบเขตปริมณฑลในการอนุญาตให้จุดและปล่อย๖. มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน๖.๑ห้ามมิให้ผู้ใดจำหน่ายโคมควันหรือวัตถุอื่นใดที่คล้ายคลึงกันในวัด โรงเรียนทางสาธารณะที่สาธารณะ เว้นแต่เป็นพื้นที่ตามข้อ ๕.๒๖.๒ให้ผู้ได้รับอนุญาตนำเลขที่ใบอนุญาตกำกับโคมควันไปเขียนหรือแสดงไว้บนโคมควันในตำแหน่งที่บุคคลทั่วไปสามารถมองเห็นได้อย่างชัดเจนโดยการเขียนหรือแสดงให้ใช้สีหรือน้ำหมึกหรือสารเคมีที่ขูดลบออกยาก๖.๓ให้ผู้รับอนุญาตจัดให้มีผู้ประสานงานการจุดและปล่อยโคมควันหรือวัตถุอื่นใดที่คล้ายคลึงกันที่สามารถติดต่อได้ทางโทรศัพท์อย่างน้อย ๒ คนเพื่อทำหน้าที่ในการแจ้งศูนย์ควบคุมการบินก่อนการจุดและปล่อยในวันเวลาที่ได้รับอนุญาตและให้เฝ้าติดตามการติดต่อจากศูนย์ควบคุมการบินตลอดเวลาที่จุดและปล่อยพร้อมทั้งแจ้งให้ศูนย์ควบคุมการบินทราบเมื่อเสร็จสิ้นการจุดและปล่อย๗. ผู้ใดกระทำการจุดและปล่อยนอกสถานที่ที่ได้รับอนุญาตหรือเป็นผู้จัดให้มีสถานที่ จุดและปล่อยโดยไม่ได้รับอนุญาตหรือฝ่าฝืนข้อกำหนดในประกาศนี้ต้องระวางโทษจำคุกไม่เกินสามปีหรือปรับไม่เกินหกหมื่นบาท หรือทั้งจำทั้งปรับ ตามข้อ ๕ของคำสั่งหัวหน้าคณะรักษาความสงบแห่งชาติที่ ๒๗/๒๕๕๙ ลงวันที่ ๑๐ มิถุนายนพุทธศักราช ๒๕๕๙๘. ผู้ได้รับอนุญาตตามประกาศนี้ไม่ถือเป็นเหตุให้พ้นผิดหากการจุดและปล่อยหรือกระทำการอย่างใดที่ก่อให้เกิดความเสียหายแก่อากาศยาน ชุมชนหรือประชาชน๙.ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป[๑]ประกาศ ณ วันที่ ๗กรกฎาคม พ.ศ. ๒๕๕๙ชยาวุธ จันทรผู้ว่าราชการจังหวัดอุดรธานีปริยานุช/จัดทำ๑๕ สิงหาคม๒๕๕๙วิศนี/ตรวจ๒๒ สิงหาคม๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๗๑ ง/หน้า ๑๑/๓ สิงหาคม ๒๕๕๙